04/05/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 2017/13592, resolución pola que se aproba a selección definitiva de entidades solicitantes do programa FOIEV: programa de adquisición e cesión de vehículos ás entidades sen ánimo de lucro da provincia da Coruña

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. Por acordo da Xunta de Goberno do 05/11/15 aprobáronse as Bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2016, publicadas no BOP núm.221 do 18/11/15. Así mesmo, por resolución da presidencia núm.25317/2016, de 28/10/2016, aprobáronse as bases reguladoras do programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e/ou prestacións en materia de servizos sociais e/ou sociosanitarios durante o ano 2016 A dita convocatoria foi publicada no BOP núm.209, de 04/11/2016; o extracto da convocatoria no BOP núm.214, de11/11/2016; e o prazo de presentación de solicitudes finalizou o día 16 de decembro de 2016, ás 14:00 horas. Segundo. De acordo coa base 8 das Bases reguladoras Xerais, por resolución núm.2954/2016, de 27/01/2016, designáronse os membros da Comisión Avaliadora, que celebrou a súa reunión o mesmo día. Terceiro. A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Cuarto. Na partida orzamentaria 0620/23121/62401, do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinto. Constan no expediente os informes da Unidade Xestora do programa e do Servizo de Fiscalización. Sexto. Mediante resolución da Presidencia número 2017/8940, de data 21/03/2017, publicada no BOP núm.59, de 28/03/2017, procedeuse a seleccionar, de forma provisional, as entidades beneficiarias do Programa FOIEV: Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e/ou prestacións en materia de servizos sociais e/ou sociosanitarios durante o ano 2016, abrindo un prazo de 10 días hábiles, contados a partir do día seguinte ao da publicación de dita resolución provisional no Boletín Oficial da Provincia, para que os solicitantes poidan comunicar, se é o caso, o desestimento da solicitude, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desestimento expreso, a selección considerarase aceptada tacitamente. Séptimo. Dentro de dito prazo, e con data 11/04/2017, presenta alegacións a Asociación Andaina Pro Saúde Mental, NIF G70264999, sen concretar os motivos da súa alegación. A Unidade Técnica informa ao respecto propoñendo a súa desestimación, xa que non se detecta ningún erro na valoración do expediente. Vistos os antecedentes sinalados, así como as disposicións legais de aplicación, 1. Desestimar as alegacións achegadas pola Asociación Andaina Pro Saúde Mental, NIF G70264999, por non concretar os motivos da súa alegación e non detectarse na revisión do expediente ningún erro na súa valoración.2. Aprobar as puntuacións totais obtidas polas entidades solicitantes, que figuran no Anexo 1 desta resolución.3. Non admitir as solicitudes que figuran no Anexo 2, polos motivos que se indican.4. Seleccionar as entidades que se relacionan no Anexo 3, polos orzamentos máximos que se indican, con cargo á partida orzamentaria 0620/23121/62401, sendo o importe total proposto de 373.163,35 €, para a adquisición e cesión dos vehículos solicitados.5. Nomear suplentes, para o suposto de que logo do proceso de licitación para a compra dos vehículos se produza economía que permita facer novas adquisicións, ás entidades que se relacionan no Anexo 4. O número de entidades seleccionadas e suplentes fixouse tendo en conta a consignación orzamentaria, que é de 400.000 €. Dado que o orzamento máximo por entidade é de 40.000 €, só se poderían adquirir un máximo de 11 vehículos (xa tendo en conta que no procedemento de contratación dos vehículos as empresas licitantes na súa oferta económica oferten unha baixa con respecto ao prezo de licitación dos 1 vehículos). 6. Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, de 1 de outubro, de Procedemento Administrativo Común das Administracións Públicas. A título informativo, publicar esta resolución no taboleiro de edictos e na páxina web da Deputación Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 28/04/2017 O PRESIDENTE O SECRETARIO Valentín González Formoso José Luis Almau Supervía